बोलीं- अर्धशतक के बाद सेंचुरी का मन था, शतक लगाने के बाद अलग होगा जश्न
 WPL (महिला प्रीमियर लीग) में पहले मैच में हरियाणा के रोहतक की रहने वाली शेफाली वर्मा ने धमाकेदार शुरूआत की। पहले ही मैच में जमकर चौके-छक्के जड़े और 84 रन का स्कोर खड़ा करते हुए WPL की टॉप बल्लेबाज बन गई। शेफाली वर्मा ने एक इंटरव्यू में अपने मन की बात बताई।
WPL (महिला प्रीमियर लीग) में पहले मैच में हरियाणा के रोहतक की रहने वाली शेफाली वर्मा ने धमाकेदार शुरुआत की। पहले ही मैच में जमकर चौके-छक्के जड़े और 84 रन का स्कोर खड़ा करते हुए WPL की टॉप बल्लेबाज बन गई। शेफाली वर्मा ने एक इंटरव्यू में अपने मन की बात बताई।
साथ ही उन्होंने बताया कि मैच के दौरान उनके मन में क्या चल रहा था। काफी लंबे समय बाद वे बड़ा स्कोर बनाने में सफल रही हैं। शेफाली के बेहतर प्रदर्शन से उनके प्रशंसकों में खुशी है। वहीं अगले मैच में उनको फिर से अच्छा स्कोर बनाते हुए देखना चाहते हैं। ताकि वे शतक के बाद शेफाली के जश्न को देख पाएं।
अर्धशतक होने पर लक्ष्य बना शतक बनाए
शेफाली वर्मा ने कहा कि मैच में अच्छा स्कोर करना बहुत जरूरी था। काफी समय बाद अच्छा स्कोर किया, जिसका जश्न भी किया। 50 रन होने के बाद उनका लक्ष्य था कि वे शतक लगाएं, लेकिन वे पहले मैच में अपने लक्ष्य को पूरा नहीं कर पाई। अब आगे अगर ऐसी पारी मिली तो शतक जरूर लगाएंगी।
शतक लगने पर होगा अलग सेलिब्रेशन
उन्होंने कहा कि काफी समय के बाद 50 रन लगे हैं। जिसके लिए सेलिब्रेशन था। अगर शतक पूरा होता तो और भी अलग सेलिब्रेशन देखने को मिलता। दर्शकों के लिए शतक लगाने पर सेलिब्रेशन करने का सस्पेंस रखा और कहा कि यह देखने वाला होगा। साथ ही वे अच्छा प्रदर्शन करने का प्रयास करेंगे।
एक-दूसरे पर कर रहे विश्वास
शेफाली वर्मा ने कहा कि उनकी पूरी टीम एकसाथ मजे से खेल रही है। सभी एक-दूसरे पर मैच व ग्राउंड में विश्वास कर रहे हैं। पूरी टीम अच्छा प्रदर्शन करके जीत के इरादे से ही मैदान में उतरेगी। इसके लिए सभी आपस में मदद भी कर रहे हैं। यहां मैच खेलकर अच्छा अनुभव रहा, सहयोग भी पूरा मिल रहा है।
टॉप बल्लेबाज बनी शेफाली
WPL में अब तक हुए मैच में शेफाली वर्मा बल्लेबाजों की लिस्ट में सबसे टॉप पर हैं। शेफाली वर्मा ने हीं सबसे बड़ा स्कोर जड़ने में सफलता हासिल की। पहले मैच में ही धमाकेदार बल्लेबाजी करते हुए सबसे बड़ा स्कोर खड़ा किया। 4 छक्के व 10 चौकों की मदद से 186.66 के स्ट्राइक रेट से वे 84 रन बनाने में सफल रही।